235 Mittere

Quantum diligat homines patet ex eis missionibus. Nam misit eis Filium, Spiritum Sanctum, angelos, et homines sanctos, utpote prophetas et apostolos et predicatores.

¶ De prima missione, Gal. 4[:4]: *At ubi venit plenitudo temporis, misit Deus Filium suum*, etc., vbi quid homo, quod memores eius aut Filius hominis. Nam mittis ei vnigenitum tuum, promittit ei Spiritum Sanctum, promittis ei uultum tuum, et ne quid vacet in celestibus ab operibus solicitudinis mittis propter nos beatos spiritus in ministerium ista missio Filii. Figuratur, Gen. 42[:2] vbi perissent filli Jacob in Egipto nisi missus fuisset Benjamin a patre, sic perisset mundus nisi Deus pater Filium suum misisset. Vnde Augustinus, *Super Canonico Johannis*, *misit* Deus *Filium suum saluatorem* [1 Joan. 4:14]. Ergo, securi estote qui egrotatis. Talis missus est medicus qui omnes sanat. Si morbi videbantur insanabiles, attendene medici omnipotentiam. Ideo secure potest promittere curam in aduentu suo. Missus est, ergo, Filius Dei ad sanandum infirmitates, Ysai. 61[:1]: *Ad annuntiandum mansuetis misit me, ut mederer contritis corde*. Et in Psal. [106: 20]: *Misit verbum suum, et sanavit eos*.

Secundo, ad erudiendum impenitentes, Luc. 20[:13]: *Mittam filium meum forsitan, verebuntur* eum. Jer. 49[:14]: *Legatus ad gentes missus* sum.

¶ Tercio, ad liberandum oppressos, Psal. [110: 9]: *Redemptionem misit* Dominus *populo suo*. Et [Psal. 56:4]: *misit de celo et liberavit me*. Et Ysai. 19[:20]: *Clamabunt ad Dominum et mittet eis salvatorem*.

Quarto, ad predicandum veritatem, Luc. 4[:44]: *Et erat prædicans in synagogis* eorum.

Quinto, ad impungandum falsitatem, Rom. 8[:3]: *Mittens Deus Filium suum in similitudinem carnis peccati [et] de peccato*, id est, de eo quod factus est hostia pro peccato, *damnavit peccatum.*

Septimo, ad inuitandum ad nupcias celestes, Gen. 45[:5]: *Pro salute vestra misit Deus,* [Luc. 14:17]: *servum suum hora cœnæ dicere invitatis ut venirent*. Joan. 20[:21]: *Sicut misit me Pater, et ego* misi *vos*.

¶ De secunda missione Spiritus Sancti, Joan. 16[:7]: *Si autem abiero, mittam* eos *ad vos*. Et Sap. 9[:17]: *Sensum* nisi *quis sciet, nisi tu dederis sapientiam, et miseris spiritum de altissimis*. Vnde Gregorius, *Homilia prima dominice post pascha*, In terris datus est Spiritus Sanctus, ut diligatur proximus. De celo mittitur ut diligatur Deus.

¶ De tercia missione populorum, Matt. 23[:34]: *Ecce mitto ad vos prophetas*. De missione apostolorum, Matt. 10[:5]: *Hos* enim *duodecim misit*. [Prou. 9:3]: *Ancillas suas ut vocarent ad arcem*. Et Matt. 22[:3]: *Misit servos suos vocare invitatos*. Ad Rom. 10[:15]: *Quomodo prædicabunt nisi mittantur?* Sicut instrumentum musicum non facit melodiam nisi tangatur ab artifice, sic nec predicator edificat nisi mittatur a Deo rerum, id est, ad omnia que mittam te ibis.

Item, Augustinus, *Ad Orosium,* questione vltima, quomodo poterimus scire an aliquis a Deo mittatur? Et respondet. Illum scias missum a Deo, quem non paucorum hominum laudacio aut pocius adulacio eligit. Sed quem vita et mores boni commendant uel qui vniuersorum populorum in Deo comprobatur. Hic autem nota quod missi sunt homines <siue> ad populum ad multa. Et primo ad sanandum infirmitates, tanquam boni medici sicut dicitur Matt. 10[:5, 8]: *Hos duodecim misit Jesus, præcipiens* sit … *Infirmos* *curate, mortuos suscitate, leprosos mundate,* spiritualiter and moraliter per lepram peccata carnalia, per mortuos peccata spiritualia, per infirmitatem pronitatem ad peccatam intelligimus.

Secundo, ad erudiendum penitentes tamquam consiliarii iusti, Job 38[:35]: *Numquid mittes fulgura, et ibunt, et revertentia dicentes. Adsumus*?

Tercio, ad tolerandum nocentes, Matt. 10[:16]: *Ego mitto vos sicut oves in medio luporum*.

Quarto, ad utilitatem seminandum verbum sapientie secundum duplex opus sapientis in primo electorum quod est non mentiri de quibus nouit et mencientem posse manifestare. Ergo mittebantur ad predicandum veritatem fidei et morum. Sicut doctores periti, Luc. 10[:1]: *Misit* eos *binos ante* se [Luc. 9:2]: *prædicare regnum Dei*.

Secundo, ad impugnandum falsitatem errorum, Ezech. 2[:3]: *Mitto ego te ad filios Israël, ad gentes apostatrices* quos *recesserunt a me*, per vanos errores. Sic Paulus, Act. 9[:22]: *Confundebat Judæos*.